
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS IR INVESTICIJŲ SKYRIUS

SPRENDIMO DĖL ŠIAULIŲ MIESTO SAVIVALDYBĖS TARYBOS 2024 M. VASARIO 1 D. SPRENDIMO NR. T-4 „DĖL PRITARIMO INVESTUOTI TURTĄ IR DIDINTI UŽDAROSIOS AKCINĖS BENDROVĖS „ŠIAULIŲ VANDENYS“
ĮSTATINĮ KAPITALĄ“ PAKEITIMO PROJEKTO



2024 m. vasario 15 d.
Šiauliai


Parengto sprendimo projekto tikslas pakeisti Šiaulių miesto savivaldybės tarybos 2024 m. vasario 1 d. sprendimo Nr. T-4  „Dėl pritarimo investuoti turtą ir didinti uždarosios akcinės bendrovės „Šiaulių vandenys“ įstatinį kapitalą“ (toliau - Sprendimas)  1 punkte nurodytą  „Perduodamų UAB „Šiaulių vandenys“ paviršinių nuotekų tinklų sąrašą“ ir išdėstyti jį nauja redakcija (pridedama). 
Minėtu Sprendimu Šiaulių miesto savivaldybės taryba nusprendė:
.	 Investuoti ir kaip nepiniginį įnašą perduoti uždarajai akcinei bendrovei „Šiaulių vandenys“ ( toliau – UAB „Šiaulių vandenys“) Šiaulių miesto savivaldybei nuosavybės teise priklausantį nekilnojamąjį turtą – paviršinių nuotekų tinklus (nepriklausomo turto vertintojo nustatyta turto vertė – 4 464 000 Eur), nurodytus šio sprendimo priede, didinant UAB „Šiaulių vandenys“ įstatinį kapitalą 4 463 981,28 Eur (keturiais milijonais keturiais šimtais šešiasdešimt trimis tūkstančiais devyniais šimtais aštuoniasdešimt vienu euru, 28 ct) ir išleidžiant  154 143 (šimtą penkiasdešimt keturis tūkstančius šimtą keturiasdešimt tris) vnt. paprastųjų nematerialiųjų vardinių akcijų, kurių kiekviena – 28,96 Eur (dvidešimt aštuoni Eur 96 ct) nominaliosios vertės, o 18,72 Eur (aštuoniolika eurų 72 ct.) sudarytų akcijų priedą (akcijos nominalios vertės perviršį).
Akcijų emisijos kaina lygi jų nominaliajai vertei. Visos išleistos naujos akcijos perduodamos Šiaulių miesto savivaldybei.
. Pavesti UAB „Šiaulių vandenys“ generaliniam direktoriui parengti UAB „Šiaulių vandenys“ įstatų naują redakciją, pateikti juos tvirtinti Šiaulių miesto savivaldybės merui ir įregistruoti Juridinių asmenų registre.
. Įgalioti Šiaulių miesto savivaldybės merą pasirašyti sprendimo 1 punkte nurodyto turto perdavimo ir priėmimo aktą ir akcijų pasirašymo sutartį bei atlikti kitus reikalingus veiksmus, susijusius su įstatinio kapitalo didinimu.
Sprendimo 1 punkte nurodytą priedą būtina pakeisti dėl nepriklausomo turto vertintojo UAB „Marleksa“ atliktoje  Nekilnojamo turto rinkos vertės nustatymo ataskaitoje Nr. NT23-09-27/1 (toliau – Ataskaita)  nustatytos techninės klaidos. Ataskaitos 57 puslapyje neteisingai nurodytos perduodamo turto vertės pagal atskirus objektus. Bendra perduodamo turto -  paviršinių nuotekų tinklų vertė nesikeičia - 4 464 000 Eur. 
Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos interneto svetainėje Ataskaita patalpinta 2023-11-06. Nuoroda internete: https://avnt.lrv.lt/lt/veiklos-sritys/vertinimas-1/vertinimo-ataskaitu-vieso-paskelbimo-sarasai/ . Patikslintas Ataskaitos priedas Nr.1 Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos interneto svetainėje patalpintas 2024-02-15. Dokumentą galima peržiūrėti: https://avnt.lrv.lt/lt/veiklos-sritys/vertinimas-1/vertinimo-ataskaitu-vieso-paskelbimo-sarasai/


Sprendimo projekte aptariami klausimai reguliuojami Šiaulių miesto savivaldybės tarybos 2024 m. vasario 1 d. sprendimu Nr. T-4  „Dėl pritarimo investuoti turtą ir didinti uždarosios akcinės bendrovės „Šiaulių vandenys“ įstatinį kapitalą“.  
Sprendimas priimtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, 16 straipsnio 1 dalimi,  ir 63 straipsnio 2 dalimi, Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 5 dalimi, Šiaulių miesto savivaldybės tarybos 2015 m. gruodžio 28 d. sprendimu Nr. T-356 „Dėl paviršinių nuotekų tvarkytojo paskyrimo“.

Sprendimo projektu naujų teisinių reglamentavimo nuostatų nenumatoma. 

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Priėmus sprendimą teigiamos pasekmės – perdavus Savivaldybei nuosavybės teise priklausančius paviršinių nuotekų tinklus, bus įgyvendinamas Lietuvos Respublikos geriamojo vandens tiekimo ir nuotekų tvarkymo įstatymas. Bendrovė turės galimybę greičiau spręsti klausimus susijusius su tinklų eksploatacija ir prižiūrėti, ko pasekmėje, bus kokybiškiau teikiama paviršinių nuotekų tvarkymo paslauga Savivaldybės teritorijoje. Nepiniginio įnašo suma bus padidintas Bendrovės įstatinis kapitalas.
Neigiamų pasekmių nenumatyta.

Priėmus sprendimą keičiamų ar pripažįstamų negaliojančiais teisės aktų nėra.

Papildomų teisės aktų sprendimo įgyvendinimui priimti nereikia.
Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti papildomų lėšų nereikia.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupcinio vertinimas neatliktas, pažyma nepridedama.
Sprendimo projektą parengė Šiaulių miesto savivaldybės administracijos Ekonomikos ir investicijų skyrius. Ekonomikos ir investicijų skyriaus vedėja – Aistė Petkuvienė. Tiesioginis rengėjas – Ekonomikos ir investicijų skyriaus vyr. specialistė
Ligita Balsienė, tel. (8 41) 383 434. Projekto iniciatoriai: UAB “Šiaulių vandenys”.
Numatomo teisinio reguliavimo poveikio vertinimo rezultatai.
Neatlikta ir nenumatyta.


Ekonomikos ir investicijų skyriaus vedėja					      Aistė Petkuvienė




